ai4bharat/Pralekha huggingface dataset:
గృహ నిర్మాణం మరియు పట్టణ వ్యవహారాల మంత్రిత్వ శాఖ
తైకుడం-పెట్టా మార్గంలో కొచ్చి మెట్రో ప్రారంభం
ఆపరేషన్ లో కి వచ్చిన 25.2 కిలోమీటర్ల మార్గం
అమలులోకి రాబోతున్న కొచ్చి వాటర్ మెట్రో
కేరళ మెట్రో తైకుడం-పెట్టా మార్గంలో మెట్రోను ప్రారంభించడంతో మొదటి దశ పూర్తయిందని గృహనిర్మాణం, పట్టణ వ్యవహారాల శాఖ సహాయ మంత్రి  శ్రీ హర్దీప్ సింగ్ పూరి ప్రకటించారు. కొచ్చి మెట్రో మొదటి దశ రూ.6218 కోట్ల వ్యయంతో పూర్తయిందని శ్రీ పూరి తెలిపారు. కొచ్చి మెట్రో రెండవ దశ ప్రతిపాదన కేంద్ర ప్రభుత్వ పరిశీలనలో ఉందని, త్వరలో ఆమోదం లభిస్తుందని ఆయన అన్నారు. కొచ్చి మెట్రోలోని తైకుడం-పేటా స్ట్రెచ్ను కేంద్ర మంత్రి శ్రీ హర్దీప్ సింగ్ పూరి, కేరళ ముఖ్యమంత్రి శ్రీ పినరయి విజయన్ ఈ రోజు వీడియో కాన్ఫరెన్స్ ద్వారా ప్రారంభించారు.
ఆన్లైన్ ప్రారంభోత్సవంలో ప్రసంగించిన శ్రీ పూరి, మెట్రో కార్యకలాపాల కోసం వివిధ రాష్ట్రాల్లో జారీ చేసిన వివిధ ఎస్ఓపిలకు కట్టుబడి దేశ ప్రజలు బాధ్యతాయుతంగా ప్రయాణించాలని కోరారు. వీడియో కాన్ఫరెన్స్లో నిర్వహించిన వర్చువల్ ప్రారంభోత్సవంలో కేంద్ర మంత్రి కేరళ ముఖ్యమంత్రితో కలిసి మధ్యాహ్నం 12:30 గంటలకు పెట్టా నుండి రైలును జెండా ఊపి ప్రారంభించారు. అలాగే ఎస్ఎన్ జంక్షన్ నుండి తిరుప్పునితురా వరకు సివిల్ పనులను ప్రారంభ సూచికగా శిలాఫలకాన్ని ఆవిష్కరించారు. వర్చువల్ ప్రారంభోత్సవంలో కేరళ మంత్రులు, ఎంపీలు, ఎమ్మెల్యేలు, ముఖ్య కార్యదర్శి, ఉన్నతాధికారులు కూడా పాల్గొన్నారు.
కొచ్చి మెట్రో మొదటి దశ పూర్తయినందుకు కేరళ ప్రభుత్వాన్ని, కేరళ ప్రజలను గృహనిర్మాణం, పట్టణ వ్యవహారాల మంత్రిత్వ శాఖ కార్యదర్శి శ్రీ దుర్గా శంకర్ మిశ్రా అభినందించారు. ఈ రోజు తైకుడం నుండి పేట్ట వరకు 1.33 కిలోమీటర్ల మార్గాన్ని ప్రారంభించడంతో మొత్తం ఆపరేషనల్ గా 25.2 కిలోమీటర్ల మెట్రో మార్గం అందుబాటులోకి వచ్చినట్లని ఆయన తెలిపారు. టెక్నాలజీ, సిబ్బంది, కార్మికుల పనితనం, ప్రాజెక్టు పనితీరు వరకు కొచ్చి మెట్రో అగ్రగామిగా నిలిచింది. ఈ మార్గం ప్రారంభించడంతో, కొచ్చి మెట్రో రోజుకు లక్షకు పైగా ప్రయాణీకుల రాకపోకలు పెరిగే అవకాశం ఉంది.
జర్మన్ బ్యాంక్, కెఎఫ్డబ్ల్యు ఆర్థిక సహాయంతో రూ.747 కోట్ల వ్యయంతో కొచ్చి వాటర్ మెట్రో ప్రాజెక్టును అమలు చేయడానికి కెఎంఆర్ఎల్ సన్నద్ధంగా ఉన్నది. ఇందులో నీటి రవాణా మెట్రోకు ఫీడర్ సేవగా విలీనం చేసిన ఈ ప్రోజెక్టుల దేశంలోనే మొట్టమొదటిది.
కొచ్చి మెట్రో మరో ప్రత్యేక లక్షణం ఒక ఇతివృత్తం తో కూడిన మెట్రో స్టేషన్లు. కేరళ వారసత్వం, సంస్కృతి, కళ ప్రతిబింబించే వివిధ ఇతివృత్తాలను ఎంచుకున్నారు. ఆటోమేటెడ్ ఫేర్ కలెక్షన్  వ్యవస్థ మెట్రో వ్యవస్థలో కీలకమైన అంశం. కెఎంఆర్ఎల్ ఒక ప్రత్యేకమైన పిపిపి మోడల్ను అభివృద్ధి చేసింది, ఇక్కడ మూలధన పెట్టుబడితో పాటు నిర్వహణ వ్యయం కూడా ఒక బ్యాంకు చూసుకుంటుంది, దానికి బదులుగా కొచ్చి మెట్రో సిస్టమ్ కోసం కో-బ్రాండెడ్ కార్డును బ్యాంకు కలిగి ఉంటుంది. ఇలాంటి వినూత్న నమూనాను ప్రారంభించడం ఇదే మొదటిసారి.
కార్మిక, ఉపాధికల్పన మంత్రిత్వ శాఖ
కొత్త మెడికల్ కాలేజీ స్థాపనకోసం కార్మిక సంక్షేమ సంస్థ కింద ఉన్న జార్ఖండ్లోని కర్మలో గల సెంట్రల్ ఆస్పత్రిని జార్ఖండ్ ప్రభుత్వానికి బదిలీచేసే ప్రతిపాదనలకు కేంద్ర కేబినెట్ ఆమోదం
ప్రధానమంత్రి శ్రీ నరేంద్ర మోదీ అధ్యక్షతన సమావేశమైన కేంద్ర కేబినెట్, జార్ఖండ్లోని కర్మలో కార్మిక ఉపాధి కల్పన మంత్రిత్వశాఖ కిందగల సెంట్రల్ ఆస్పత్రిని , దాని భూమి భవనాలతో సహా జార్ఖండ్ ప్రభుత్వానికి ఉచితంగా బదలాయించే ప్రతిపాదనలకు ఆమోదం తెలిపింది. ఈప్రాంతంలోని ప్రజల వైద్య ఆరోగ్య అవసరాలు తీర్చేందుకు ప్రస్తుత జిల్లా, రెఫరల్ ఆస్పత్రులకు అనుబంధంగా మెడికల్ కాలేజీల ఏర్పాటుకు సంనిర్దేశించిన కేంద్ర ప్రాయోజిత పథకం కింద కొత్తగా వైద్య కళాశాలను ఏర్పాటు చేసేందుకు ఈ నిర్ణయం తీసుకున్నారు.
(అమలు వ్యూహం, లక్ష్యాలు
మూడు నెలల కాలంలో సెంట్రల్ ఆస్పత్రిని దాని భూమి , భవనాలతో సహా జార్ఖండ్ ప్రభుత్వానికి అప్పగిస్తారు. ఇందుకు సంబంధించి కార్మిక, పాధి కల్పన మంత్రిత్వశాఖ, రాష్ట్రప్రభుత్వం మధ్య విధివిధానాలు, బదిలీ, సిబ్బంది విలీనం తదితరాలకు సంబంధించి ఒక అవగాహనా ఒప్పందం కుదుర్చుకుంటారు.
ప్రధాన ప్రభావంః
దీనితో దేశంలో శిక్షణ పొందే వైద్యుల సంఖ్య దేశంలో ప్రతి ఏటా పెరుగుతుంది. దీనివల్ల ఈ ప్రాంతంలో ఆరోగ్యానికి సంబంధించిన మౌలిక సదుపాయాలు, అందుబాటులోకి వస్తాయి. ఫలితంగా సామాన్యుడికి మెరుగైన ఆరోగ్యసేవలు అందుతాయి.
లబ్ధిదారులుః
దీనివల్ల జార్ఖండ్లోని కర్మా ప్రాంతం చుట్టుపక్కల నివశించే వారందరికీ ప్రయోజనంకలుగుతుంది.వీరికి మెరుగైన ఆరోగ్య సదుపాయాలు అందుబాటులోకి వస్తాయి.
నేపథ్యంః
కార్మిక, ఉపాధి కల్పన మంత్రిత్వశాఖ అసంఘటిత రంగంలోని కొన్ని వర్గాల కార్మికులు, వారిపై ఆధారపడిన వారికి తమ ఆస్పత్రులు, డిస్పెన్సరీల ద్వారా వైద్యసేవలు అందిస్తుంది. జార్ఖండ్లోని కర్మాలో మైకా మైన్, బీడీ కార్మికలు వైద్య అవసరాల నిమిత్తం కార్మిక , ఉపాధి కల్పనా శాఖ 150 పడకల ఆస్పత్రిని ఏర్పాటు చేసింది. . ఈ ప్రాంతంలో ఒక కొత్త వైద్య కళాశాలను ఏర్పాటు చేయడానికి ఈ ఆస్పత్రిని భూమి, భవనాలతో సహా ఉచితంగా తమకు బదలాయించాలని జార్ఖండ్ ప్రభుత్వం కేంద్ర ప్రభుత్వానికి ఒక ప్రతిపాదన సమర్పించింది.
సాంస్కృతిక మంత్రిత్వ శాఖ
భారతదేశం జీ20 అధ్యక్షతన, కర్ణాటకలోని హంపిలో ముగిసిన 3వ సంస్కృతిక కార్యవర్గ సమావేశం
గత రెండు సమావేశాల్లో చర్చించిన అంశాలపై ఏకాభిప్రాయం సాధించడంపై దృష్టి పెట్టిన 3వ సీడబ్ల్యూజీ సమావేశం
భారతదేశం జీ20 అధ్యక్షతన, 3వ సంస్కృతిక కార్యవర్గ సమావేశం కర్ణాటకలోని హంపిలో ఇవాళ ముగిసింది. 3వ సంస్కృతి కార్యవర్గ సమావేశం చర్చలను ఈ నెల 11న ముగించారు. వారణాసిలో ఆగస్టు 26న నిర్వహించనున్న జీ20 సాంస్కృతిక మంత్రుల సమావేశానికి అనుబంధంగా ఉండే అంశాలు, నవీకరణలతో 3వ సీడబ్ల్యూజీ ఆఖరి అంకం ముగిసింది.
భారతదేశం జీ20 అధ్యక్షతన జరిగిన సీడబ్ల్యూజీ విధాన రూపకల్పనల్లో సంస్కృతికి పెద్ద పీట వేసేలా చేస్తుంది. ఖజురహో, భువనేశ్వర్లో నిర్వహించిన గత రెండు సీడబ్ల్యూజీ సమావేశాల్లో చర్చించిన అంశాలపై ఏకాభిప్రాయం సాధించడంపై 3వ సీడబ్ల్యూజీలో దృష్టి పెట్టారు.
హంపిలోని హజార రామ మందిరంలో ఇవాళ జరిగిన యోగా కార్యక్రమంలో జీ20 ప్రతినిధులు పాల్గొన్నారు.
నిన్న, హంపిలోని చారిత్రాత్మక రాణి గారి స్నానఘట్టం వద్ద మొక్కలు నాటారు. హంపిలో పర్యటించిన ప్రతినిధులు, ఆ ప్రాంతంలోని గొప్ప వారసత్వం, అద్భుత నిర్మాణాలను ప్రశంసించారు. పర్యటన అనంతరం, విరూపాక్ష దేవాలయం ఎదురుగా ఉన్న యెడూరు బసవన్న మంటపం వద్దకు ప్రతినిధులు చేరుకున్నారు. అక్కడ, దక్షిణ భారతదేశానికి చెందిన నాలుగు విభిన్న నృత్య రీతులను తిలకించారు. అవి, తమిళనాడుకు చెందిన భరతనాట్యం, కేరళకు చెందిన మోహినియాట్టం, ఆంధ్రప్రదేశ్కు చెందిన కూచిపూడి, ఒడిశాకు చెందిన ఒడిస్సీ. హంపి స్మారక చిహ్నాల మధ్య జరిగిన ఈ ప్రదర్శన ప్రతినిధులను మంత్రముగ్ధులను చేసింది.
అంతకుముందు, ఈ నెల 10న కర్ణాటకలోని హంపిలో జీ20 మూడో సంస్కృతిక కార్యవర్గ సమావేశం  ప్రారంభమైంది. కేంద్ర పార్లమెంటరీ వ్యవహారాల శాఖ మంత్రి శ్రీ ప్రహ్లాద్ జోషి ఆ కార్యక్రమంలో ప్రసంగించారు.
"మనం నాలుగు ప్రాధాన్యతలను గుర్తించడం, చర్చించడం స్థాయి నుంచి కార్యాచరణ సిఫార్సులపై ఏకాభిప్రాయం సాధించడం వరకు వచ్చాం. ఇది, విధానాల రూపకల్పనలో సంస్కృతికి ప్రాముఖ్యతను అందిస్తుంది" అని కేంద్ర మంత్రి చెప్పారు. నాలుగు ప్రాధాన్య అంశాలు, సాంస్కృతిక ఆస్తుల రక్షణ & పునరుద్ధరణ; సుస్థిర భవిష్యత్ కోసం వారసత్వాన్ని ఉపయోగించుకోవడం; సంస్కృతిని సృజనాత్మక పరిశ్రమలు, సృజనాత్మక ఆర్థిక వ్యవస్థను ప్రోత్సహించడం; సంస్కృతి పరిరక్షణ, ప్రోత్సాహం కోసం డిజిటల్ సాంకేతికతల వినియోగాన్ని పెంచడం.
జులై 10వ తేదీ సాయంత్రం, విజయ విఠల దేవాలయం, రాజు-రాణి నివాస ప్రాంతాలు, యెడూరు బసవన్న మంటపం వంటి యునెస్కో ప్రపంచ వారసత్వ ప్రదేశాల్లో ప్రతినిధులకు పర్యటన ఏర్పాటు చేశారు. తుంగభద్ర నదిలో కూడా తెప్పలపై విహారయాత్రకు తీసుకువెళ్లారు.
ప్రముఖ సంగీత విద్వాంసుడు విక్కు వినాయక్రామ్ ఇచ్చిన సంగీత ప్రదర్శనను ప్రతినిధులు ఆస్వాదించారు. విజయ విఠల ఆలయ సముదాయంలో, అద్భుత శిల్పకళా భంగిమలను స్ఫురింపజేస్తూ, భరతనాట్యం కళాకారులు ఇచ్చిన 30 నిమిషాల ప్రదర్శన విజయనగర సామ్రాజ్య వైభవాన్ని కళ్ల ముందుకు తీసుకువచ్చింది.
సమాచార, ప్రసార మంత్రిత్వ శాఖ
ఫ్రీడిష్ నేషనల్ అవుట్ రీచ్ కోసం ఒక వేదికగా ఆవిర్భవించిన డిడి ఫ్రీ డిష్
టెలివిజన్ ద్వారా భారతదేశం అంతటా ప్రజలకు పబ్లిక్ , నేషనల్ అవుట్ రీచ్ డిడి ఫ్రీడిష్ ప్లాట్ ఫామ్ తో అద్భుతమైన ప్రోత్సాహాన్ని పొందింది. తన ప్రజా సేవా విధానానికి కట్టుబడి, ప్రసార భారతి డిడి ఫ్రీడిష్ తన ప్లాట్ఫారమ్ ద్వారా పెద్దఎత్తున ప్రజలకు చేరువ ,వ్యాప్తిని ప్రారంభించడం ద్వారా మహమ్మారి సమయంలో ప్రజలకు సేవ చేయడంలో ప్రత్యేకంగా నిలిచింది. మహమ్మారి కారణంగా సాంప్రదాయ విద్యా విధానం ఇబ్బంది పడుతుండగా, డిడి ఫ్రీడిష్ బహుళ విద్యా ఛానెల్స్ కోసం ఒక వేదికను అందించింది. తద్వారా భారతదేశం అంతటా విద్యార్థులకు నిరంతర విద్యను అందుబాటు లో ఉంచింది. భారతదేశం అంతటా టెలివిజన్ ద్వారా పబ్లిక్ ,నేషనల్ ఔట్రీచ్ కోసం ఒక వేదికగా డిడి ఫ్రీడిష్ ప్రధాన పాత్ర పోషిస్తున్నట్టు ఇటీవలి వీక్షకుల డేటా వెల్లడించింది.
పరీక్షా పే చర్చా 2022 ను డిడి ఫ్రీడిష్ ప్లాట్ఫారమ్లో అందుబాటులో ఉన్న వివిధ టీవీ ఛానెల్లలో 33% మంది వీక్షించారు. అనేక పరిశ్రమ అంచనాలు భారతదేశంలోని మొత్తం టీవీ గృహాలలో దాదాపు 20% డిడి ఫ్రీడిష్ ఇన్స్టాల్ బేస్ను కలిగి ఉన్నాయని పేర్కొన్నాయి. రిపబ్లిక్ డే పరేడ్ 2022 ను 26% మంది ప్రేక్షకులు డిడి ఫ్రీడిష్లో అందుబాటులో ఉన్న వివిధ ఛానెళ్లలో వీక్షించారు. నేషనల్ అవుట్ రీచ్ విషయం లో డిడి ఫ్రీడిష్ ప్రాముఖ్యత కు ఇది మరో సంకేతం.
2000వ దశకం ప్రారంభంలో అటల్ బిహారీ వాజ్ పేయి నేతృత్వంలోని ఎన్ డిఎ ప్రభుత్వం ప్రారంభించిన డిడి ఫ్రీ డిష్ ను 2004 లో డిడి డైరెక్ట్ ప్లస్ గా పిలిచేవారు. నరేంద్ర మోడీ నేతృత్వంలోని ఎన్ డిఎ ప్రభుత్వ హయాంలో లో పునరుద్ధరించబడిన తరువాత, ఈ వేదిక ఇటీవలి సంవత్సరాలలో వేగవంతమైన వృద్ధిని చూసింది. గడిచిన ఏడు సంవత్సరాల్లో, 2015 నుంచి, డిడి ఫ్రీ డిష్ సబ్ స్క్రిప్షన్ బేస్ 100% మించి గణనీయంగా విస్తరించింది. ఇటీవలి ఫిక్కీ-ఈవై 2022 నివేదిక ప్రకారం, డిడి ఫ్రీడిష్ 43 మిలియన్లకు పైగా గృహాలకు చేరుకోవడం ద్వారా టీవీ పంపిణీ పరిశ్రమలో అతిపెద్ద వేదికగా అవతరించింది, అయితే కొంతమంది విశ్లేషకులు ఇది మరింత ఎక్కువగా ఉంటుందని అంచనా వేశారు.
ప్రసార భారతి డిటిహెచ్ సర్వీస్ డిడి ఫ్రీడిష్ మాత్రమే ఫ్రీ-టు-ఎయిర్  డైరెక్ట్-టు-హోమ్  సర్వీస్. దీనికి ప్రేక్షకుడు ఎటువంటి నెలవారీ చందా రుసుము చెల్లించాల్సిన అవసరం లేదు. డిడి ఫ్రీడిష్ సెట్ టాప్ బాక్స్ కొనుగోలు చేయడం కోసం కేవలం రూ. 2000 చిన్న మొత్తం పెట్టుబడి ఒక్కసారి మాత్రమే అవసరం అవుతుంది.
https://prasarbharati.gov.in/free-dish/
డిడి ఫ్రీడిష్ ప్రస్తుత ఛానల్ లైనప్ లో మొత్తం 167 టివి ఛానల్స్ , 48 రేడియో ఛానల్స్ ఉన్నాయి, వీటిలో 91 దూరదర్శన్ ఛానల్స్  ,76 ప్రైవేట్ టివి ఛానల్స్ ఉన్నాయి.
ఛానల్స్ తాజా లైనప్ అందుకోవడం కోసం డిడి ఫ్రీడిష్ సెట్ టాప్ బాక్స్ ని ఎలా సెటప్ చేయాలనే దానిని క్రింది లఘు వీడియోను చూడవచ్చు.
ప్రధాన మంత్రి కార్యాలయం
పారాలింపిక్స్ఆటల లో బాడ్ మింటన్ లో కాంస్య పతకాన్ని గెలిచినందుకు శ్రీ మనోజ్ సర్ కార్ కుఅభినందనలు తెలిపిన ప్రధాన మంత్రి
టోక్యో లో జరుగుతున్న పారాలింపిక్స్ ఆటల లో బాడ్ మింటన్ లో కాంస్య పతకం గెలిచినందుకు శ్రీ మనోజ్ సర్ కార్ కు ప్రధాన మంత్రి శ్రీ నరేంద్ర మోదీ అభినందనలు తెలిపారు.
‘‘@manojsarkar07 అద్భుత ప్రదర్శన అమిత సంతోషాన్ని కలిగించింది. బాడ్ మింటన్ లో కాంస్య పతకాన్ని స్వదేశానికి తీసుకు వస్తున్నందుకు ఆయన కు అభినందన లు. రాబోయే కాలం లో ఆయన చాలా ఉత్తమం గా రాణించాలి అని ఆకాంక్షిస్తున్నాను. #Paralympics #Praise4Para’’ అని ప్రధాన మంత్రి ఒక ట్వీట్ లో పేర్కొన్నారు.
పౌర విమానయాన మంత్రిత్వ శాఖ
భోపాల్-చెన్నై మధ్య నేరుగా విమాన సర్వీసులు ప్రారంభం
పౌర విమానయాన శాఖ మంత్రి శ్రీ జ్యోతిరాదిత్య ఎం. సింధియా, పౌర విమానయాన శాఖ సహాయ మంత్రి  డాక్టర్ వి.కే. సింగ్  భోపాల్ -చెన్నై మధ్య నేరుగా ప్రయాణం చేసే ఇండిగో విమానాన్నినిన్న ప్రారంభించారు.
ప్రారంభ కార్యక్రమంలో మధ్యప్రదేశ్ ముఖ్యమంత్రి శ్రీ శివరాజ్ సింగ్ చౌహాన్, కేంద్ర మత్స్య, పశుసంవర్ధక, డెయిరీ, సమాచార, ప్రసారాల శాఖ సహాయ మంత్రి డాక్టర్ ఎల్ మురుగన్, మధ్యప్రదేశ్ రాష్ట్ర వైద్య విద్య, భోపాల్ గ్యాస్ ట్రాజెడీ రిలీఫ్ & రిహాబిలిటేషన్ మంత్రి శ్రీ విశ్వాస్ సారంగ్, , భోపాల్ పార్లమెంటు సభ్యురాలు సాధ్వి ప్రజ్ఞాసింగ్ ఠాకూర్, చెన్నై నార్త్ పార్లమెంటు సభ్యుడు డాక్టర్ వీరస్వామికళానిధి, పౌర విమానయాన మంత్రిత్వ శాఖ కార్యదర్శి శ్రీ రాజీవ్ బన్సాల్, అనేక ఇతర ప్రముఖులు పాల్గొన్నారు.
ఈ ఎయిర్లైన్ 150-సీటర్ ట్విన్ టర్బోఫ్యాన్ ఇంజన్ ప్యాసింజర్ ఎయిర్క్రాఫ్ట్ ఏ320ని ప్రారంభ విమానంగా నడిపింది. దీనిని ప్రధానంగా దేశీయ మార్గాల్లో ఉపయోగిస్తారు. ఈ కొత్త విమాన ప్రారంభంతో, భోపాల్ నుండి సగటున 10 రోజువారీ విమానాలు నడుస్తాయి. అంటే మధ్యప్రదేశ్ రాష్ట్రం నుండి 44 రోజువారీ డిపార్చర్ ఫ్లైట్ లు ఉంటాయి.
ఈ సందర్భంగా శ్రీ జ్యోతిరాదిత్య ఎం. సింధియా మాట్లాడుతూ, '' దేశానికే కేంద్ర బిందువైన భోపాల్, అభివృద్ధి, వ్యాపారం, పురోగతితో పాటు ధార్మిక మనోభావాలతో ముడిపడి ఉన్న చెన్నై కేంద్రంతో అనుసంధానం కావడం అదృష్టం. గతంలో జూలై 2021 నుండి 5 నగరాలతో అనుసంధానించబడిన భోపాల్ ఇప్పుడు 10 నగరాలు బెంగళూరు, ముంబై, ఢిల్లీ, హైదరాబాద్, పూణే, ప్రయాగ్రాజ్, ఆగ్రా, అహ్మదాబాద్, రాయ్పూర్ మరియు చెన్నైతో అనుసంధానించబడి ఉంది - . భోపాల్ నుండి వారపు విమానాల సంఖ్య కూడా 94 నుండి 216కి పెరిగింది, ఇది 150% పెరుగుదల" అని అన్నారు.
ఖజురహోలో కొత్త ఫ్లయింగ్ ట్రైనింగ్ స్కూల్ ప్రారంభం అవుతుందని కేంద్ర మంత్రి వెల్లడించారు. ఇటీవల ఖజురహో ఢిల్లీతో అనుసంధానం అయిందని, ఇండోర్లో, అంతర్జాతీయ కార్గో సదుపాయం ఇప్పటికే ప్రారంభం అయింది. సంవత్సరాంతానికి దేశీయ కార్గో సౌకర్యం ఏర్పాటవుతుంది. గ్రీన్ఫీల్డ్ విమానాశ్రయం ఆధారంగా ఇండోర్ ఎయిర్పోర్ట్ను ఎలా విస్తరించాలనే దానిపై కూడా తాము రాష్ట్ర ప్రభుత్వంతో చర్చిస్తున్నట్టు జ్యోతిరాదిత్య సింధియా తెలిపారు. గ్వాలియర్, సత్నా, జబల్పూర్, ఇండోర్, భోపాల్లలో 5 డ్రోన్ పాఠశాలలను మంత్రిత్వ శాఖ మంజూరు చేసిందని ఆయన తెలిపారు.
చెన్నై 2వ విమానాశ్రయం పనుల గురించి శ్రీ సింధియా మాట్లాడుతూ “ చెన్నైలో 2వ విమానాశ్రయం నిర్మించడానికి కట్టుబడి ఉన్నాము. దేశాల్లోని మా మెట్రోలకు 2వ విమానాశ్రయం అవసరం. రూ.38 వేల కోట్లతో ఢిల్లీ కోసం జేవార్లో రెండో విమానాశ్రయాన్ని నిర్మిస్తున్నాం. ముంబైలో రెండో విమానాశ్రయాన్ని నవీ ముంబైలో రూ.17,000 కోట్లతో నిర్మిస్తున్నారు. చెన్నై కోసం రాష్ట్ర ప్రభుత్వం 4 స్థలాలను మంత్రిత్వ శాఖకు సూచించింది. ఆ 4 స్థలాల నుండి, మేము 2 స్థలాలను ఎంచుకున్నాము మరియు తుది స్థలం కోసం సమాధానం కోసం వేచి చూస్తున్నాం" అని అన్నారు.
డాక్టర్ వీకే సింగ్ మాట్లాడుతూ, “ఇటీవలి కాలంలో, మధ్యప్రదేశ్ వివిధ ప్రదేశాలకు మరియు వాటి నుండి వివిధ పథకాల కింద అనేక విమానాలు అందుబాటులోకి వచ్చాయి, ముఖ్యంగా ప్రధాన నగరాలను దేశంలోని వివిధ ప్రాంతాలకు కలుపుతోంది." అని అన్నారు.
విమానాల షెడ్యూల్:
|
|
వరుస సంఖ్య
|
|
బయల్దేరు నగరం
|
|
గమ్యం
|
|
ఎయిర్లైన్
|
|
ఫ్రీక్వెన్సీ
|
|
బయల్దేరు సమయం 
|
|
చేరుకునే సమయం 
|
|
ఎయిర్క్రాఫ్ట్ టైప్
|
|
1
|
|
చెన్నై
|
|
భోపాల్
|
|
ఇండిగో
|
|
3
|
|
1725
|
|
1935
|
|
ఏ320
|
|
2
|
|
భోపాల్
|
|
చెన్నై
|
|
ఇండిగో
|
|
3
|
|
2005
|
|
2240
|
|
ఏ320
విద్యుత్తు మంత్రిత్వ శాఖ
47వ ఐసిక్యూసిసి -2022లో గోల్డ్ అవార్డును గెలుచుకున్న ఎన్టిపిసి బృందం
ఐసిక్యూసిసి -2022 ఇతివృత్తం బిల్ట్ బ్యాక్ బెటర్ త్రూ క్వాలిటీ ఎఫర్ట్స్ 
ఎన్టిపిసి బృందానికి ఫ్రీక్వెంట్ చోకింగ్ ఆఫ్ కలెక్టింగ్ ట్యాంక్స్ ఆఫ్ ఎహెచ్పి- IV  అన్న అంశాన్ని ఇచ్చారు.
ఇమేజ్: గోల్డ్ అవార్డును అందుకున్న ఐసిక్యూసిసి-2022లో ఎన్టిపిసి క్యూసిసి అభ్యుదయ.
ఉంచహార్ అభ్యుదయ నుంచి వచ్చిన ఎన్టిపిసి క్యూసి బృందం 47వ ఇంటర్నేషనల్ కన్వెన్షన్ ఆన్ క్వాలిటీ కంట్రోల్ సర్కిల్ లో గోల్డ్ అవార్డును దక్కించుకుంది. ఈ సదస్సును 15 నుంచి 18 నవంబర్ వరకు జకార్తాలో నిర్వహిస్తున్నారు. ఐసిక్యూసిసి-2022 ఇతివృత్తం- గుణాత్మక కృషి ద్వారా మెరుగ్గా నిర్మాణం. ఎన్టిపిసి క్యూసి బృందం ఫ్రీక్వెంట్ చోకింగ్ ఆఫ్ కలెక్టింగ్ ట్యాంక్స్ ఆఫ్ ఎహెచ్పి- IV  అన్న అంశంపై ప్రెజెంటేషన్ ఇచ్చింది.
క్యూసి బృంద సభ్యులు- శ్రీరెయాజ్ అహమద్ , శ్రీ మహేష్ చంద్ర, శ్రీ వీరేంద్ర కుమార్ యాదవ్, శ్రీ లక్ష్మీకాంత్ లు తమకు ఇచ్చిన సమస్యకు ప్రత్యేకమైన, ఆచరణీయమైన, నాణ్యమైన పరిష్కారాలను అందించేందుకు అవిశ్రాంతంగా పని చేశారు.
మార్చి 2022లో జరిగిన ప్రపంచ హెచ్ఆర్డి కాంగ్రెస్ 30వ సెషన్లో ఎన్టిపిసి ని డ్రీమ్ ఎంప్లాయర్ ఆఫ్ ద ఇయర్ గా ప్రకటించారు.అసోసియేషన్ ఫర్ టాలెంట్ డెవలప్మెంట్  2022కు గాను ఎటిడి ఉత్తమ అవార్డు విజేతగా ఎన్టిపిసిని ఎంపిక చేసినప్పుడే భవిష్యత్తు సవాళ్ళకు సంసిద్ధంగా ఉండే కార్మికశక్తిని సృష్టించేందుకు ఎన్టిపిసి చేస్తున్న కృషికి గుర్తింపు వచ్చింది. ఎన్టిపిసిలో కార్మిక పద్ధతులు ప్రపంచంలోని అత్యుత్తమ కంపెనీలకు సమానంగా ఉన్నాయని ఈ అవార్డులు, గుర్తింపులు రూఢి చేస్తున్నాయి.
ప్రధాన మంత్రి కార్యాలయం
కేదార్ నాథ్ ధామ్ లో అభివృద్ధి పనుల ను సమీక్షించిన ప్రధాన మంత్రి
ప్రధాన మంత్రి శ్రీ నరేంద్ర మోదీ కేదార్ నాథ్ ధామ్ లో అభివృద్ధి పనుల ను మరియు ధామ్ యొక్క దివ్యత్వాన్ని మరింత గా పెంపొందింపచేసేందుకు జరుగుతున్న ప్రయత్నాల ను ఈ రోజు న సమీక్షించారు.
కేదార్ నాథ్ దేవాలయం యొక్క దివ్యత్వాన్ని మరియు జగద్గురు ఆది శంకరాచార్యుల వారి సమాధి స్థలం యొక్క దివ్యత్వాన్ని మరింత పెంచడం మరియు పరిసరాల లో స్వచ్ఛత ను పరిరక్షించడం, ఇంకా వాటిని పెద్ద ఎత్తున అభివృద్ధి పరచేందుకు పూచీపడడం పట్ల ప్రధానం గా చర్చ లు జరిగాయి. గౌరీకుండ్- కేదార్ నాథ్ మార్గం లో ప్రయాణికులు అన్ని సదుపాయాల కు నోచుకొనేటట్లు చూడాలని, ఈ తీర్థం యొక్క చారిత్రిక ప్రాధాన్యాన్ని మరియు సాంస్కృతిక ప్రముఖత్వాన్ని సాంకేతిక విజ్ఞానం సహాయం తో కళ్లకు కట్టేందుకు ఏర్పాట్లు చేయాలని కూడా సమీక్ష సందర్భం గా శ్రద్ధ తీసుకోవడమైంది.
రహదారి రవాణా, హైవేల మంత్రిత్వ శాఖ
సుప్రీంకోర్టు 27.03.2020 జారీ చేసిన ఆదేశాల ప్రకారం బిఎస్ -4 వాహనాల పరిమిత రిజిస్ట్రేషన్ కు అనుమతి
సుప్రీంకోర్టు ఆదేశాల అమలుకు చర్యలు తీసుకోవలసిందిగా ఎన్.ఐ.సి కి సూచన
 పది శాతానికి మించకుండా షరతులతో కూడిన అమ్మకం, రిజిస్ట్రేషన్కు సుప్రీంకోర్టు అనుమతించింది. ఢిల్లీ లో మాత్రం సుప్రీంకోర్టు బిఎస్ -4 వాహనాల అమ్మకాలు, రిజిస్ట్రేషన్లపై స్టే అలాగే ఉంచింది.
24-10-2018న సుప్రీంకోర్టు జారీచేసిన ఆదేశాల ప్రకారం బిఎస్-4 వాహనాల అమ్మకం, రిజిస్ట్రేషన్ జరగరాదు. 1.4.2020 నుంచి బిఎస్ -6 వాహనాల రిజిస్ట్రేషన్ను మాత్రమే భారతదేశం అంతటా అనుమతిస్తారు.
ఈ విషయంలో సుప్రీంకోర్టు ఆదేశాలను తప్పకుండా అమలు చేయాలని రాష్ట్రాలను,కేంద్ర పాలిత ప్రాంతాలను ప్రభుత్వం కోరింది.
వాహనాల నుంచి వెలువడే వాయు కాలుష్యాన్ని నియంత్రించేందుకు భారత్ స్టేజ్  ఉద్గారాల నిబంధనలు , ప్రమాణాలను ప్రభుత్వం తీసుకువచ్చింది. బిఎస్ -4 నిబంధనలు 2017 ఏప్రిల్ నుంచి అమలు లో ఉన్నాయి.
ప్రస్తుతం ఉన్న యూరో 4 ఉద్గార ప్రమాణాల నుంచి ఒకే సారి యూరో -6 ప్రమాణాలకు వెళ్లాలని , ప్రపంచంలోనే అత్యంత పరిశుభ్రమైన వాయు ఉద్గార ప్రమాణాలు పాటించాలని ఇండియా నిర్ణయించింది. దీనిని దేశం పట్టుమని మూడు సంవత్సరాలలోనే సాధించింది. ప్రపంచ వ్యాప్తంగా పెద్ద ఆర్ధిక వ్యవస్థలు ఏవీ ఇలాంటి విజయాన్ని సాధించిన దాఖలా లేదు.
రక్షణ మంత్రిత్వ శాఖ
"డిఫెన్స్ ఇండస్ట్రీ గ్లోబల్ ఔట్రీచ్ ఫర్ కొలాబరేటివ్ పార్ట్నర్షిప్: వెబినార్ అండ్ ఎక్స్పో" అంశంపై ఇజ్రాయెల్తో వెబినార్
భారత్-ఇజ్రాయెల్ మధ్య గురువారం ఓ వెబినార్ జరిగింది. "డిఫెన్స్ ఇండస్ట్రీ గ్లోబల్ ఔట్రీచ్ ఫర్ కొలాబరేటివ్ పార్ట్నర్షిప్: వెబినార్ అండ్ ఎక్స్పో" అంశంపై దీనిని నిర్వహించారు. ఎస్ఐడీఎం ద్వారా, భారత రక్షణ శాఖకు చెందిన రక్షణ ఉత్పత్తుల విభాగం దీనిని నిర్వహించింది.
మిత్రదేశాలతో నిర్వహించతలపెట్టిన వెబినార్ల శ్రేణిలో ఇది మొదటిది. రక్షణ రంగ ఎగుమతులను పెంచి, వచ్చే ఐదేళ్లలో ఐదు బిలియన్ డాలర్ల రక్షణ రంగ ఎగుమతుల విలువను సాధించాలన్నది వెబినార్ శ్రేణి లక్ష్యం.
రెండు దేశాల రక్షణ శాఖల కార్యదర్శులు, సీనియర్ అధికారులు వెబినార్లో పాల్గొన్నారు. ఇరు దేశాల మధ్య రక్షణ సహకారాన్ని పెంపొందించడంపై చర్చించారు.
ఉభయ దేశాల మధ్య "రక్షణ పారిశ్రామిక సహకారం కోసం ఉప కార్యనిర్వహణ బృందం " ఏర్పాటు చేయాలని వెబినార్లో నిర్ణయించారు. సాంకేతికత, సహ అభివృద్ధి & సహ ఉత్పత్తి, కృత్రిమ మేధ, ఆవిష్కరణల బదిలీ, మిత్ర దేశాలకు ఉమ్మడి ఎగుమతులు ఎస్డబ్లూజీ లక్ష్యం.
కల్యాణి గ్రూప్, రాఫెల్ అడ్వాన్స్డ్ డిఫెన్స్ సిస్టం మధ్య ఈ వెబినార్లో ఒక ఎంవోయూ కుదిరింది. ఎస్ఐడీఎం-కేపీఎంజీ రూపొందించిన విజ్ఞానపత్రాన్ని రక్షణ శాఖ కార్యదర్శి డా.అజయ్ కుమార్ ఆవిష్కరించారు. ఈ వెబినార్లో 300 మందికిపైగా ప్రతినిధులు పాల్గొన్నారు. ఎక్స్పో కోసం 90 వర్చువల్ ప్రదర్శన స్టాళ్లను కూడా ఏర్పాటు చేశారు.
వ్యవసాయ మంత్రిత్వ శాఖ
సేంద్రీయ పత్తి ఉత్పత్తి
సేంద్రీయ పత్తితో సహా అన్ని రకాల పత్తి ఉత్పత్తికి రాష్ట్ర ప్రభుత్వాలు బాధ్యత వహిస్తాయి. రైతులు ఉత్పత్తికి గరిష్ట రాబడిని పొందేందుకు వీలుగా వినియోగదారు పరిశ్రమ ద్వారా స్పెషాలిటీ/సేంద్రీయ పత్తిని ప్రోత్సహించాలని డిపార్ట్మెంట్ ఆఫ్ అగ్రికల్చర్ & ఫార్మర్స్ వెల్ఫేర్  సూచించింది. అగ్రికల్చరల్ & ప్రాసెస్డ్ ఫుడ్ ప్రొడక్ట్స్ ఎక్స్పోర్ట్ డెవలప్మెంట్ అథారిటీ , వాణిజ్య & పరిశ్రమల మంత్రిత్వ శాఖ నేషనల్ ప్రోగ్రామ్ ఫర్ ఆర్గానిక్ ప్రొడక్షన్  అమలు కోసం డీఏ&ఎఫ్డబ్ల్యూ సెక్రటేరియట్గా పనిచేస్తుంది. ఎన్పీఓపీ ధృవీకరణ సంస్థల అక్రిడిటేషన్, సేంద్రీయ ప్రక్రియ & ఉత్పత్తుల ధృవీకరణ కోసం ఒక సంస్థాగత యంత్రాంగాన్ని అందిస్తుంది. ప్రస్తుతం, డైరెక్టరేట్ జనరల్ ఆఫ్ ఫారిన్ ట్రేడ్  ఫారిన్ ట్రేడ్  చట్టం ప్రకారం ఎన్పీఓపీ ముడి సేంద్రీయ పత్తి కి ధ్రువీకరణ తప్పనిసరి. జిన్నింగ్, స్పిన్నింగ్, అల్లడం, నేయడం మొదలైన ప్రాసెసింగ్లు దేశం నుండి ఎగుమతి చేయడానికి తప్పనిసరి కాబట్టి ఎన్పీఓపీ కిందకు రావు. సేంద్రీయ పత్తిని శుద్ధి చేసిన తరువాత ప్రైవేట్ సర్టిఫికేషన్ విధానంలో ఎగుమతి అవుతుంది. జౌళి మంత్రిత్వ శాఖ సలహా మేరకు, ప్రాసెస్ అయిన రూపంలోని పత్తికి సరఫరా గొలుసులోని అన్ని సవాళ్లు సమస్యలను అధిగమించడానికి, అపెడా 2020లో స్వచ్ఛంద ప్రాతిపదికన భారతీయ సేంద్రీయ ఫైబర్స్ & ఉత్పత్తుల కోసం చైన్ ఆఫ్ కస్టడీని ప్రారంభించింది. వ్యవసాయ క్షేత్రం నుండి తయారైన వాటి వరకు ఫైబర్ల ధృవీకరణ కోసం ఎన్పీఓపీ కింద దీనిని మొదలుపెట్టింది.
అంతేకాకుండా, కేంద్ర ప్రభుత్వం 2015–-16 నుండి ఈశాన్య ప్రాంతం కోసం పరంప్రగత్ కృషి వికాస్ యోజన  మిషన్ ఆర్గానిక్ వాల్యూ చైన్ డెవలప్మెంట్  పథకాల క్రింద సేంద్రీయ వ్యవసాయాన్ని ప్రోత్సహిస్తోంది. ఈ రెండు పథకాలు సేంద్రీయ రైతులకు మేలు చేస్తాయి. సేంద్రీయ ఉత్పత్తి నుండి ధృవీకరణ, మార్కెటింగ్, ప్రాసెసింగ్, ప్యాకేజింగ్, నిల్వ వంటి కోతల అనంతర సేవలను  అందిస్తాయి. ఇండియన్ కౌన్సిల్ ఆఫ్ అగ్రికల్చరల్ రీసెర్చ్ -సెంట్రల్ ఇన్స్టిట్యూట్ ఫర్ కాటన్ రీసెర్చ్  ఆల్ ఇండియా కోఆర్డినేటెడ్ రీసెర్చ్ ప్రాజెక్ట్  2017-–2021లో 64 నాన్ -బిటి  పత్తి రకాలు/హైబ్రిడ్లను విడుదల చేశాయి. సేంద్రీయ పత్తి సాగుదారులచే స్వీకరించబడింది. న్యూక్లియస్/బ్రీడర్ విత్తనాలు డెవలపర్ దగ్గర అందుబాటులో ఉన్నాయి ఇండెంట్ పొందిన తర్వాత సేంద్రీయ పత్తి రైతులకు విత్తనాలను అందజేస్తారు. ఐకార్–-సీఐసీఆర్ పత్తి కోసం ఏఐసీఆర్పీలు బ్రీడర్ విత్తనాల మూలాన్ని అందిస్తాయి. సేంద్రీయ పత్తి ఉత్పత్తికి సంబంధించిన మేలైన ప్యాకేజీ పద్ధతులను అందించడం ద్వారా రైతులకు సహాయం చేస్తున్నాయి. కేంద్ర వ్యవసాయ, రైతు సంక్షేమ శాఖ మంత్రి నరేంద్ర సింగ్ తోమర్ ఈరోజు లోక్సభలో లిఖితపూర్వకంగా ఈ సమాచారం అందించారు.
రక్షణ మంత్రిత్వ శాఖ
సైన్యంలో ఎలక్ట్రిక్ వాహనాల వినియోగం
దేశవ్యాప్తంగా ఉన్న 'పీస్ స్టేషన్ల'లో పరిమిత సంఖ్యలో ఎలక్ట్రిక్ వాహనాలను  దశలవారీగా ప్రవేశపెట్టాలని భారత సైన్యం ఆలోచిస్తోంది. నూతన సాంకేతికతలను స్వీకరించడం, హరిత ఇంధనానికి మద్దతు ఇవ్వడం, శిలాజ ఇంధనాలపై ఆధారపడటాన్ని తగ్గించడం ఈ ఆలోచన వెనకున్న ఉద్దేశం. భారత సైన్యం దేశవ్యాప్తంగా ఈ కింది ఈవీలను ప్రవేశపెడుతోంది:
- తేలికపాటి వాహనాలు 
- బస్సులు 
- మోటారు సైకిళ్లు 
రక్షణ శాఖ సహాయ మంత్రి శ్రీ అజయ్ భట్ ఈ రోజు లోక్సభలో లిఖితపూర్వక సమాధానం రూపంలో ఈ సమాచారాన్ని అందించారు.
భారత పోటీ ప్రోత్సాహక సంఘం
నెక్సస్ సెలెక్ట్ ట్రస్ట్ ద్వారా వాణిజ్య స్థిరాస్తుల కొనుగోలుకు సీసీఐ ఆమోదం
నెక్సస్ సెలెక్ట్ ట్రస్ట్ వాణిజ్య స్థిరాస్తుల కొనుగోలుకు కాంపిటీషన్ కమిషన్ ఆఫ్ ఇండియా  ఆమోదం తెలిపింది, ప్రతిపాదిత లావాదేవీలు ఇలా ఉంటాయి:
 దక్ష ఇన్ఫ్రాస్ట్రక్చర్ ప్రయివేట్ లిమిటెడ్, సెలెక్ట్ ఇన్ఫ్రాస్ట్రక్చర్ ప్రైవేట్ లిమిటెడ్, చిత్రాలి ప్రాపర్టీస్ యివేట్ లిమిటెడ్, నమన్ మాల్ మేనేజ్మెంట్ కంపెనీ యివేట్ లిమిటెడ్, సి.ఎస్.జె. ఇన్ఫ్రాస్ట్రక్చర్ యివేట్ లిమిటెడ్, యుథోరియా డెవలపర్స్ ప్రయివేట్ లిమిటెడ్, సఫరీ రిట్రీట్స్ ప్రయివేట్ లిమిటెడ్, విజయా ప్రొడక్షన్స్ ప్రయివేట్ లిమిటెడ్, విజయా ఇన్ఫ్రాస్ట్రక్చర్ ప్రైవేట్ లిమిటెడ్, విజయా ఇన్ఫ్రాస్ట్రక్చర్ ప్రైవేట్ లిమిటెడ్, సత్రియా డెవలప్మెంట్ ప్రైవేట్ లిమిటెడ్ లిమిటెడ్, నెక్సస్ ఉదయపూర్ రిటైల్ ప్రైవేట్ లిమిటెడ్, నెక్సస్ హైదరాబాద్ రిటైల్ ప్రైవేట్ లిమిటెడ్, నెక్సస్ మంగళూరు రిటైల్ ప్రైవేట్ లిమిటెడ్, నెక్సస్ మైసూర్ రిటైల్ ప్రైవేట్ లిమిటెడ్, నెక్సస్ శాంతినికేతన్ రిటైల్ ప్రైవేట్ లిమిటెడ్, నెక్సస్ మాల్స్ వైట్ఫీల్డ్ ప్రైయివేట్ లిమిటెడ్ మరియు నెక్సస్ సౌత్ మాల్ మేనేజ్మెంట్ ప్రయివేట్ లిమిటెడ్ సంస్థలలో పూర్తిగా 100 శాతం వాటాను పరోక్షంగా కొనుగోలు చేయడం.  వెస్టర్లీ రిటైల్ ప్రయివేట్ లిమిటెడ్   ద్వారా) మరియు మమదాపూర్ సోలార్ ప్రైవేట్ లిమిటెడ్   పరోక్షంగా అక్వైరర్ ఆర్ఈఐటీ  100% వాటాను పరోక్షంగా కొనుగోలు చేయడం; మరియు  ఐటీఐపీఎల్ ప్రస్తుత వాటాదారుల నుండి 50% ఈక్విటీ షేర్లను అక్వైరర్ ఆర్ఈఐటీ  ద్వారా నేరుగా చేజిక్కించుకుంటుంది. 10 ఆగస్టు 2022 నాటి ట్రస్ట్ డీడ్కు అనుగుణంగా, అద్దె లేదా ఆదాయ పోర్ట్ఫోలియోను స్వంతం చేసుకోవడం మరియు/ లేదా నిర్వహించడం కోసం, ట్రస్ట్ చట్టంలోని నిబంధనల ప్రకారం, అక్వైరర్ ఆర్ఈఐటీకి సహకార, నిర్ణీత మరియు మార్చలేని ట్రస్ట్గా ఏర్పాటు చేయబడింది. మార్కెట్ నియంత్రణ సంస్థ సెబీ  నిబంధనలు, 2014   ప్రకారం స్థిరాస్తి ఆస్తులను కల్పించి వాటిని కలిగి ఉండడం అనే నిబంధనకు అనుగుణంగా ఈ ప్రక్రియ చేపట్టేందుకు సీసీఐ సమ్మతి తెలిపింది. అక్వైరర్ ఆర్ఈఐటీ 15 సెప్టెంబర్ 2022న రియల్ ఎస్టేట్ ఇన్వెస్ట్మెంట్ ట్రస్ట్గా నమోదు చేయడబడింది. ఆర్ఈఐటీ అందుబాటులో ఉన్న రెగ్యులేషన్స్ కింద రిజిస్ట్రేషన్ నంబర్ IN/REIT/22-22/0004తో సెబీలో నమోదు చేయబడింది. టార్గెట్ ఎంటిటీలు మరియు టార్గెట్ ఇన్వెస్ట్మెంట్ ఎంటిటీలు ప్రధానంగా భారతదేశంలో వాణిజ్య స్థిరాస్తి రంగంలో నిమగ్నమై ఉన్నాయి. సీసీఐయొక్క వివరణాత్మక ఆర్డర్ వెలువడాల్సి ఉంది.